**ИЗПЪЛНИТЕЛНА АГЕНЦИЯ „ИНФРАСТРУКТУРА НА ЕЛЕКТРОННОТО УПРАВЛЕНИЕ“**

Рег. №

**(ИМЕ НА ПОЛЗВАТЕЛЯ)**

Рег. №

**СПОРАЗУМЕНИЕ ЗА ПРЕДОСТАВЯНЕ НА ОБЛАЧНА УСЛУГА ТИП „ИНФРАСТРУКТУРА КАТО УСЛУГА“**

Днес, ., в гр. София, между:

**(ИМЕ НА ПОЛЗВАТЕЛЯ)**, с адрес: гр. ……………………………………………, ЕИК по БУЛСТАТ: \*\*\*\*\*\*\*\*, представлявана от ……………………………. – (длъжност) и …………………….. – (длъжност) [името на финансовата структура], наричана за краткост ПОЛЗВАТЕЛ от една страна,

и

**ИЗПЪЛНИТЕЛНА АГЕНЦИЯ „ИНФРАСТРУКТУРА НА ЕЛЕКТРОННОТО УПРАВЛЕНИЕ“ (ИА ИЕУ)** със седалище и адрес на управление: гр. София, Столична община – район „Средец”, ул. „Ген. Й. В. Гурко” № 6, ЕИК по БУЛСТАТ: 180742160**,** представлявана от Николай Данчев – изпълнителен директор и Надка Цветкова – главен счетоводител на ИАИЕУ, упълномощена да подписва за „втори подпис“, съгласно заповед № ИА\_ИЕУ-2904/16.05.2025 г., от друга страна,

наричани заедно по-долу за краткост СТРАНИТЕ,

**I. ИЗПЪЛНИТЕЛНА АГЕНЦИЯ „ИНФРАСТРУКТУРА НА ЕЛЕКТРОННОТО УПРАВЛЕНИЕ“ (ИА ИЕУ)**

 1. ИА ИЕУ предоставя на **(ИМЕ НА ПОЛЗВАТЕЛЯ)** облачна услуга тип „Инфраструктура като услуга“ (Infrastructure as a Service – IaaS), наричана за краткост „Услугата“. Услугата се предоставя чрез технически средства на ИА ИЕУ – хардуер, софтуер, сървъри, устройства за записване (съхранение) на информацията (дискови системи) и други необходими инфраструктурни компоненти, разположени в Държавния хибриден частен облак (ДХЧО) и Центъра за възстановяване след бедствие (DRC) на ИА ИЕУ.

ИА ИЕУ разполага с и използва софтуер за осъществяване на управление, защита, поддръжка, мониторинг, скалируемост, архивиране и еластичност в съответствие със стандартите за организиране, управление и поддръжка на облачна услуга, като осигурява:

 1.1. Напълно резервирана хардуерна и комуникационна инфраструктура – високонадеждна без единични точки на отказ (Single Point Of Failure);

 1.2. Висока наличност от 99,98% - 24x7x365;

 1.3. Възможност за планирани прекъсвания на услугата, включително ъпгрейди, водещи до down time в рамките на до 12 (дванадесет) часа на годишна база за всеки отделен облачен ресурс;

 1.4. Време за възстановяване в случай на неработоспособност на отделен облачен ресурс в рамките на 6 (шест) часа след идентифициране на инцидента;

 1.5. Висока наличност на всички критични помощни системи, включително електрозахранване и климатизация съобразно общата определена наличност в %, през който и да е период, както и съобразно планираните профилактики. Критичните системи включват цялостното електрозахранване и климатизация, резервно захранване (UPS) и окабеляване;

 1.6. Възможност за автоматична и ръчна миграция на ресурси между отделни хардуерни компоненти.

2. ИА ИЕУ предоставя на **(ИМЕ НА ПОЛЗВАТЕЛЯ)** виртуални ресурси (виртуални машини), обединени под формата на „Виртуален център за данни“, като осигурява възможност на **(ИМЕ НА ПОЛЗВАТЕЛЯ)** самостоятелно да провизира нови виртуални машини през потребителски портал. Провизирането на виртуални машини може да се извърши и от ИА ИЕУ при получена заявка от страна на **(ИМЕ НА ПОЛЗВАТЕЛЯ)** .

 3. Предоставя свързаност на виртуалните ресурси към Интернет с осигурен вътрешен и международен трафик, резервиран през два доставчика и необходимият брой публични IP адреси от адресното пространство на центъра за данни.

 4. Предоставя на **(ИМЕ НА ПОЛЗВАТЕЛЯ)** контролируем отдалечен криптиран достъп (Remote access VPN) до виртуалните ресурси, и по искане на **(ИМЕ НА ПОЛЗВАТЕЛЯ)** на външни изпълнители, ангажирани с доразвитие и поддръжка на системите на **(ИМЕ НА ПОЛЗВАТЕЛЯ)** .

 5. ИА ИЕУ, съвместно с **(ИМЕ НА ПОЛЗВАТЕЛЯ)** , поддържа постоянна криптирана свързаност (Site to Site VPN) между локалната IT инфраструктура, разположена на административния адрес на **(ИМЕ НА ПОЛЗВАТЕЛЯ)** и ресурсите във „Виртуален център за данни“ на **(ИМЕ НА ПОЛЗВАТЕЛЯ)** .

 6. Управлява и наблюдава предоставените за ползване виртуални машини на ниво системна виртуализация.

 7. Извършва оперативен backup на ниво „виртуална машина“, съгласно заявената периодичност и при поискване от **(ИМЕ НА ПОЛЗВАТЕЛЯ)** извършва възстановяването на виртуален ресурс (виртуална машина) до предходно състояние от този backup;

 8. Осъществява мониторинг на хардуера, комуникационно оборудване, дискови масиви и системен софтуер (включително данни за натоварването и производителността на съответното оборудване);

 9. Осъществява функции по регистриране и анализ на инциденти, свързани със сигурността с помощта на софтуер за Security Information and Event Management (SIEM). Извършва наблюдение на мрежовия трафик, събира и консолидира събитията от логовете на всички устройства;

 10. Осигурява базова периметрова защита чрез поддръжката на Firewall, който е част от комуникационната инфраструктура на центъра за данни;

 11. Уведомява своевременно по телефон и/или e-mail определения/те служител/и на **(ИМЕ НА ПОЛЗВАТЕЛЯ)** за възможни планирани прекъсвания и/или инциденти, които могат да доведат до нарушаване или спиране работата. Съдейства за отработване на инциденти, свързани с предоставянето на гаранционната техническа поддръжка;.

 12. Осигурява 24х7х365 физическа охрана на помещението, където е позициониран ДХЧО.

 13. Контролира достъпа до помещението, където е позициониран ДХЧО и Центъра за възстановяване след бедствие (DRC), съобразно установените добри практики, стандарт ISO 27000.

 14. Разполага със система за регистриране, проследяване и приключване на инциденти тип Service Desk, съобразно добрите практики, определени в ITIL и/или ISO 20000.

15. Страните се споразумяват, че ИА ИЕУ не носи отговорност за:

15.1. обработването, проверката, истинността, цялостността на данните, обработвани в информационните системи на **(ИМЕ НА ПОЛЗВАТЕЛЯ)** ;

15.2. осигуряването на лицензи за системен и приложен софтуер, използван в информационните системи на **(ИМЕ НА ПОЛЗВАТЕЛЯ)** .

**II. (ИМЕ НА ПОЛЗВАТЕЛЯ)** **:**

 16. **(ИМЕ НА ПОЛЗВАТЕЛЯ)** ползва предоставяната от ИА ИЕУ облачна услуга тип „Инфраструктура като услуга“ (Infrastructure as a Service (IaaS) съгласно реда и условията, определени в настоящото споразумение.

 17. **(ИМЕ НА ПОЛЗВАТЕЛЯ)** , чрез свои служители и/или чрез избран от **(ИМЕ НА ПОЛЗВАТЕЛЯ)** външен изпълнител, носи отговорност за и извършва внедряването, системното администриране, поддръжката и обслужването на виртуалните машини, както и на информационните системи и приложения, инсталирани на тях.

18. **(ИМЕ НА ПОЛЗВАТЕЛЯ)** осигурява лицензите за системен и приложен софтуер, използван в информационните системи на **(ИМЕ НА ПОЛЗВАТЕЛЯ)** .

 19. При настъпване на събития, представляващи непреодолима сила, страната по споразумението, която е възпрепятствана да изпълни задълженията си, е длъжна да уведоми незабавно другата страна и да предостави информация за обстоятелствата и ограниченията, наложени от тях, както и да полага всички усилия за отстраняване ефектите от тях и да възстанови нормалното изпълнение на задълженията си по споразумението.

 20.1. Страните не носят отговорност за неизпълнение на задълженията си в случай на възникване на обстоятелство по т. 20.2. за периода докато трае непреодолимата сила или случайното събитие.

20.2. „Непреодолима сила“ по смисъла на това споразумение означава всяко непредвидено или непредотвратимо събитие от извънреден характер, настъпило след сключването на това споразумение, което възпрепятства неговото изпълнение и което не включва грешка или небрежност на самите страни. Такива събития могат да включват, без да се ограничават само до: война, големи национални бедствия, мобилизация, стачки, пожари, наводнения, епидемии, действия на българските държавни органи, кражби както и всички други причини, които са извън контрола на страните.

 21. Всяка информация, свързана с изпълнение на дейности по настоящото споразумение, не може да бъде използвана за цели, различни от целите на споразумението. Тази информация може да бъде предоставяна на други страни или предоставяна в публикации само с писменото съгласие на страните по споразумението. Ограниченията за предоставяне на информация са валидни в срок от 1 (една) година след прекратяването на действието на споразумението. Не се счита за разпространение на конфиденциална информация предоставянето на информация, изискана от компетентните държавни органи в предвидените от закона случаи.

 22. Страните по настоящото споразумение приемат да прилага адекватни технически и организационни мерки по отношение на мрежовата и информационната сигурност в съответствие с действащото законодателство и Наредбата за минималните изисквания за мрежова и информационна сигурност. Страните се съгласяват да предоставят една на друга необходимата за доказване на изпълнението на тези мерки информация и документация, както и да си съдействат при извършване на проверки/одити по отношение на информационната сигурност и защита на данните. Страните ще регистрират и записват всички възникнали инциденти по отношение на мрежовата и информационната сигурност, както и предприетите действия и начина, по който са отстранени.

23. В случай, че една от страните установи нарушение по отношение на мрежовата и информационна сигурност, следва да уведоми другата страна до 2 часа от узнаване на събитието, съгласно посочените по-долу канали за комуникация като и предостави цялата налична информация във връзка с нарушението.

**Контакти при инцидент с мрежовата и информационна сигурност от страна на ИА ИЕУ:**

***Юлиан Стефанов*** *– служител по мрежова и информационна сигурност в ИА „Инфраструктура на електронното управление“, експерт по мрежова и информационна сигурност I-ва степен, тел +359899990103, e-mail: ystefanov@e-gov.bg*

**Контакти при инцидент с мрежовата и информационна сигурност от страна на (ИМЕ НА ПОЛЗВАТЕЛЯ)** :

 22. Споразумението влиза в сила от датата на регистрирането му в деловодната система на ИА ИЕУ и се прилага добросъвестно от двете страни в изпълнение на политиката на правителството за електронно управление до датата на неговото писмено изменение, допълнение, прекратяване, подписано от двете страни или едностранно прекратяване с 1-месечно предизвестие.

 23. Страните определят следните лица за контакти:

За **ИА ИЕУ**:

 **Благомир Благоев** тел. 02 949 2436, e-mail: bblagoev@e-gov.bg

За **(ИМЕ НА ПОЛЗВАТЕЛЯ)** :

Настоящото споразумение се подписа с квалифицирани електронни подписи. С положените подписи на страните електронният документ е единен и непроменяем, респективно всички страници се считат за подписани.

|  |  |
| --- | --- |
| **ЗА (ИМЕ НА ПОЛЗВАТЕЛЯ)** | **ЗА ИЗПЪЛНИТЕЛНА АГЕНЦИЯ****„ИНФРАСТРУКТУРА НА** **ЕЛЕКТРОНОТО УПРАВЛЕНИЕ”:** |
| **[ИМЕ ФАМИЛИЯ]****[ДЛЪЖНОСТ]** |  **НИКОЛАЙ ДАНЧЕВ** **ИЗПЪЛНИТЕЛЕН ДИРЕКТОР** |
| **[ИМЕ ФАМИЛИЯ]****[ФИНАНСОВА СТРУКТУРА]** | **НАДКА ЦВЕТКОВА** **ГЛАВЕН СЧЕТОВОДИТЕЛ**  |

|  |  |
| --- | --- |
| **Съгласувано за (ПОЛЗВАТЕЛ):** | **Съгласувано за ИА ИЕУ:** |
| **[ИМЕ ФАМИЛИЯ]****[ДЛЪЖНОСТ]** | **СТАНКА ВЕЛЧЕВА** **Директор на дирекция ОНПС**  |
| **[ИМЕ ФАМИЛИЯ]****[ДЛЪЖНОСТ]** | **СВИЛЕНА ВАСИЛЕВА****Директор на дирекция „Административно – правно и финансово обслужване“** |
| **[ИМЕ ФАМИЛИЯ]****[ДЛЪЖНОСТ]**  |  |